ฮั่งเส็งปิดเช้าลบ 132.43 จุด ขณะจับตาประชุมเฟด
ฮั่งเส็งปิดเช้าลบ 132.43 จุด ขณะจับตาประชุมเฟด
29 เม.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 132.43 จุด หรือ 0.47% ปิดภาคเช้าที่ 28,310.32 จุดโดยได้รับแรงกดดันจากผลสำรวจของ Conference Board ที่ระบุว่า ดัชนีความเชื่อมั่นผู้บริโภคสหรัฐร่วงลงสู่ระดับ 95.2 ในเดือนเม.ย. ซึ่งเป็นระดับต่ำสุดนับตั้งแต่เดือนธ.ค.ปีที่แล้ว หลังพุ่งแตะระดับ 101.4 ในเดือนมี.ค.       
นอกจากนี้ นักลงทุนยังระมัดระวังการซื้อขายก่อนที่จะทราบผลการประชุมระยะเวลา 2 วันของเฟดซึ่งจะเสร็จสิ้นในวันพุธตามเวลาสหรัฐ ขณะที่นักวิเคราะห์คาดการณ์ว่า เฟดจะยังไม่ปรับขึ้นอัตราดอกเบี้ยจนกว่าจะถึงการประชุมเดือนก.ย. เมื่อพิจารณาจากข้อมูลเศรษฐกิจที่อ่อนแอของสหรัฐ